stanford-oval/wikipedia huggingface dataset:
גטו מינסק
היסטוריה > ימיו האחרונים של הגטו

בחודש פברואר 1943 מונה האופטשארפיהרר אדולף ריבה (גר') (Rübe), אשר הצטיין קודם לכן בחיסול הגטו בסלוצק, למפקד גטו מינסק. ריבה, שהיה ידוע בקרב שוכני הגטו כבעל נטיות סדיסטיות, החל לחסל את הגטו לאִטו: תחילה נרצחו זקנים, ילדים ואלה שלא עבדו; כעבור חודשיים הושמדו גם כל המתגוררים בבית הנכים, בבית היתומים ובבית החולים בגטו. בחודש יוני החל חיסול קבוצות העבודה, וקבוצות שלמות נעלמו בזו אחר זו.
עד חודש ספטמבר 1943 נלקחו כל הגברים מן הגטו והובאו למחנה אשר נשמר בידי האס אס ומשטרת העזר הליטאית. מספר ימים מאוחר יותר נכלאו כ-3,000 מיהודי מינסק שנותרו אחרונים במחנה ריכוז ברחוב שירוקה, ומהם הורכבו שני טרנספורטים: האחד ללובלין והשני למחנה ההשמדה סוביבור. בגטו נותרו כאלפיים יהודים בסך הכל.
הנצחה

על הגטו נכתבו ספרי זיכרונות ומחקרים אחדים.
בסמוך לאתר הגטו הוקמה אנדרטת הבור לזכר תושביו.
לקריאה נוספת

ברעם, ח. (תש"ם), היכן הייתה השמש?: דברי עדות, תל אביב: בית לוחמי הגיטאות ע"ש יצחק קצנלסון והקיבוץ המאוחד.
גרינשטיין, י. (תשכ"ח), אוד מכיכר היובל: רשימות פרטיזן מגטו מינסק, תל אביב: הקיבוץ המאוחד : בית לוחמי הגיטאות ע"ש יצחק קצנלסון.
זייץ, ד. (2000), גיטו מינסק ותולדותיו לאור התיעוד החדש, רמת גן: אוניברסיטת בר-אילן.
חולבסקי, ש. (1974), מינסק במאבקה וכליונה - כמפתח להבנת מצבם של יהודי ברית המועצות בשואה ואחריה, תל אביב: חש"מ.
חולבסקי, ש. (1982), על נהרות הניימן והדנייפר. יהדות בילארוסיה המערבים במלחמת העולם השנייה, תל אביב: דפוס ורד.
שרה נשמית (1972), מאבקו של הגטו. תל אביב: בית לוחמי הגיטאות, הקיבוץ המאוחד.
סמולאר, ה. (1984), יהודים סובייטים מאחורי גדרות הגיטו, תל אביב: אוניברסיטת תל אביב.
הערות שוליים

↑  זייץ ,2000.
↑  זייץ, 2000.
↑  ראו גטו מינסק, באתר יד ושם.
↑  נשמית, 1972.
1 2  סמולאר, 1984, עמ' 132.
| --- | --- |
בקרת זהויות :  NLI: 987007468592405171  BnF: cb15027098h (data)  GND: 4648523-5  SUDOC: 094379254  VIAF: 247840545   WorldCat (עם VIAF): 247840545 
קבוצת נשים וילדים יהודים צועדת ברחוב במינסק, 1941
מיכאל גבלב, ממנהיגי המרידה החמושה בגטו
מעכבי ACE

מעכבי האנזים ACE (‏Angiotensin Converting Enzyme inhibitor) שייכים למשפחת תרופות שנועדו לטיפול בעיקר ביתר לחץ דם ובאי ספיקת לב, אך משמשות גם באירועי אוטם בשריר הלב ובמצבי נפרופתיה המאופיינת בהפרשה ניכרת של חלבון בשתן (פרוטאיניוריה, כגון במקרים של נפרופתיה סוכרתית). התרופה הראשונה שיצאה לשוק היא קפטופריל, והיא סונתזה על בסיס תרכובות שנמצאו בארס של נחש צפע מהמין גומצן יאררקה.
מעכבי ACE מעכבים את האנזים ACE (אנזים) הנמצא בגוף ושכיח בעיקר בריאות. אנזים זה הוא חלק ממערכת ה-RAAS (רנין-אנגיוטנסין-אלדוסטרון) אשר מעורבת בין היתר בכל הקשור לשמירה על לחץ הדם. מעכבי ACE גורמים להרחבת כלי דם ובכך מפחיתים את התנגודת ההיקפית, פעולה התורמת להפחתת לחץ הדם. פעולה נוספת של מעכבי ACE במעורבותם בדיכוי מערכת ה-RAAS היא הפחתת הפרשה של אלדוסטרון, ובכך ירידה בתפוקת הלב וירידה בלחץ הדם. תרופות נפוצות השייכות למשפחה זו כוללות את הבאות: קפטופריל, אנלפריל, ליסינופריל, רמיפריל ופרינדופריל.
בישראל רשומות כיום התרופות קפטופריל (קפוטן, אסריל), אנלפריל (אנלדקס, אנלפרי, וזודיפ-קומבו), סילזפריל (סילאזפריל, סילריל) ורמיפריל (טריטייס, רמיטנס).
התוויות רפואיות

מעכבי האנזים ACE מיועדים לשימוש ביתר לחץ דם, כמו גם לטיפול באי ספיקת לב הנוצרת כתוצאה מגודש (congestive heart failure) נפרופתיה כלייתית, מחלת כליות, היפרטרופיה של הלב השמאלי, systemic sclerosis והתוויות נוספות.
התוויות רפואיות > יתר לחץ דם

בהתבסס על מחקרים קליניים רבים, נמצא שלתרופות שונות להורדת לחץ דם (מתוך 6 הקבוצות העיקריות המשמשות להורדת לחץ דם) יעילות דומה בהורדת לחץ דם. עם זאת, מאחר שיש שוני בין הקבוצות השונות של מטופלים, קיימת חשיבות בהתאמת התרופה למטופל הספציפי. כך למשל, נמצא כי מטופלים צעירים מגיבים יותר לתרופות כגון חוסמי בתא ולמעכבי האנזים ACE, בעוד שמטופלים מבוגרים יותר מגיבים טוב יותר לתרופות משתנות או חוסמי תעלות סידן. בקבוצות חולים ספציפיות, למתן מעכבי ACE יתרון ייחודי, מעבר לשמירה על לחץ הדם - תרופות אלו מפחיתות את הלחץ בתוך הגלומרולוס בכליה ואת רמת הפרוטאינוריה (חלבון בשתן) וכן יכולות להפחית את ההתדרדרות הכלייתית. מחקר ACCOMPLISH (Avoiding Cardiovascular Events in Combination Therapy in Patients Living with Systolic Hypertension) הציג תוצאה לפיה טיפול של ACEI יחד עם חוסם תעלות סידן (אמלודיפין) היה עדיף על טיפול ב- ACEI יחד עם משתן (תיאזיד) במניעת אירועים קרדיווסקולריים ומוות אצל חולים ברמת סיכון גבוהה הסובלים מיתר לחץ דם. 
לאחר שבץ, נמצא כי טיפול של ACEI יחד עם משתן הוריד את סיכוי החזרה של שבץ נוסף.[דרוש מקור]
התוויות רפואיות > אי ספיקת לב

קיימת ספרות ענפה הגורסת שיש להשתמש ב- ACEI אצל חולים הסובלים מאי ספיקת לב עם תפקוד סיסטולי ירוד (מקטע פליטה הנמוך מ-40%). תרופות אלו מייצבות את תהליך ה-remodeling של החדר השמאלי, משפרות סימפטומים, מפחיתות זמן אשפוז ומביאות להארכת חיים. מאחר שצבירת נוזלים אצל חולים אלו יכולה להפחית את ההשפעה של תרופות אלו, מומלץ לתת תרופות משתנות במינון אופטימלי טרם מתן ACEI (אם כי לעיתים מומלץ להפחית את רמות המשתנים במהלך התחלת הטיפול ב- ACEI כדי להימנע מירידת לחץ דם). קיים אלגוריתם לטיפול אצל חולים הסובלים מאי ספיקת לב כרונית ועם מקטע פליטה נמוך - לאחר שנעשית האבחנה הקלינית, חשוב לטפל בצבירת הנוזלים של המטופל, אם קיימת, טרם מתן ACEI. לאחר מתן משתנים כאמור, יש לתת ACEI, ולאחר מכן ניתן לתת חוסמי בתא. אם החולה עדיין סימפטומטי, ניתן לתת ARB (angiotensin receptor blocker) או דיגוקסין כטיפול משולש.[דרוש מקור]
התוויות רפואיות > נפרופתיה סוכרתית

נפרופתיה סוכרתית היא הסיבה השכיחה ביותר לאי ספיקת כליות כרונית בארצות הברית. כ- 40% מכלל חולי הסוכרת (סוג 1 או 2) מפתחים נפרופתיה סוכרתית. שמירה על לחץ הדם הסיסטמי מפחיתה את ההתפתחות של נפרופתיה כאמור, הן בשלב המוקדם (מיקרואלבומינוריה) ובשלב המאוחר (פרוטאינוריה עם ירידה בקצב הסינון הכלייתי - GFR).[דרוש מקור]
מנגנון הפעולה של ACEI

מנגנון אחד לצורך שמירה על לחץ הדם הוא שחרור של החלבון רנין מתאי הכליה. תהליך זה מביא לייצור חלבון נוסף, אנגיוטנסין, אשר מאותת לבלוטת יותרת הכליה לייצר את ההורמון אלדוסטרון. מערכת זו מופעלת בתגובה לירידה בלחץ הדם או כתגובה לירידה של ריכוז הנתרן ב-distal tubule בכליה, ירידה בנפח הדם וכדומה. במצבים אלו, הכליות מפרישות רנין הפועל כאנזים וחותך את 10 חומצות האמינו הראשונות באנגיוטנסינוגן וכתוצאה מכך הופך אותו לאנגיוטנסין I. האנזים ACE לאחר מכן מסיר שני שיירים נוספים מאנגיוטנסין I והופך אותו לאנגיוטנסין II. ניתן למצוא אנגיוטנסין II במערכת הריאתית, כמו גם בשכבת האנדותל של כלי דם רבים. תפקידה, שמירת לחץ דם גבוה מספיק, על ידי העלאת רמות הנתרן והמים בכלי הדם, וכן על ידי כיווץ כלי דם.
ההשפעות של אנגיוטנסין II בגוף הן, בין היתר:
כיווץ כלי דם והיפרטרופיה (הגדלה) של שריר חלק בכלי הדם - אלו מביאים לעליה בלחץ הדם בעורקים הגדולים והבינוניים. מאידך, כיווץ של העורקיקים המנקזים את הפקעיות (efferent arterioles) בכליה מונע את הירידה בלחץ הסינון (פרפוזיה) שבפקעית הכלייתית (גלומרולוס).
משפיע על תהליך ה- remodeling וההיפרטרופיה של חדרי הלב דרך שפעול של פרוטו-אונקוגנים כגון c-fos, c-jun, c-myc וכן גורמי גדילה כגון TFG-B, על ידי פיברוגנזיס ואפופטוזה (מוות תאי מתוכנן). בנוסף, אנגיוטנסין II מביא להפרשת אלדוסטרון על ידי בלוטת יותרת הכליה, הורמון זה מביא בתורו לשמירת נתרן וכלור בדם (רטנציה) ולהפרשת אשלגן, וכן לאגירת מים כתוצאה מרטנציה של נתרן ולעליה בלחץ הדם.
גירוי בלוטת יותרת המוח האחורית להפריש וזופרסין - הורמון נוגד השתנה - המביא בתורו לאגירת מים על ידי הכליה.
התרופות הפועלות על האנזים ACE חוסמות את המעבר מאנגיוטנסין I ל- אנגיוטנסין II. מכאן, שרמת האנגיוטנסין II יורדת, וההשפעות שיש לאנגיוטנסין II פוחתות. תרופות אלו מורידות את התנגודת של ארטריולות (עורקיקים) ומעלות את הקיבולת שיש לוורידים, מעלות את תפוקת הלב ואת ה- stroke work, ומביאות לעליה בהפרשת נתרן בשתן (תהליך הקרוי natriuresis).
תופעות לוואי

תופעות לוואי נפוצות כוללות את הבאות: תת לחץ דם, שיעול, היפרקלמיה (עליה בריכוז אשלגן בדם), כאב ראש, סחרחורת, עייפות, בחילה ובעיות בתפקוד הכלייתי. מספר עדויות מצביעות על כך ש- ACEI עלולות להגביר כאב ממקור דלקתי, ככל הנראה כתוצאה מהצטברות של ברדיקינין (Bradykinin), פפטיד הגורם לחדירות מוגברת של כלי דם.
תופעת לוואי שכיחה במיוחד היא שיעול יבש כרוני כתוצאה מהצטברות של ברדיקינין. השכיחות של תופעת לוואי זו נעה בין 5% עד 20% מן המטופלים ואם מתרחשת, לרוב מוחלפת התרופה לתרופות מקבוצת ה-ARB. השיעול שכיח יותר אצל נשים, והוא יכול להתפתח תוך מספר שבועות מתחילת הטיפול אך יכול להופיע גם לאחר זמן רב של טיפול וכן שכיחים דלקת בסינוסים (סינוסיטיס), דלקת סימפונות (ברונכיטיס) וקוצר נשימה.
פריחה בעור, עם או בלי אזורים מוגבהים, היא תופעת לוואי שכיחה של רמיפריל ושל קפטופריל.
בעיות עיכול כוללות גם כאב בטן, שלשול, בחילות והקאות. הפרעות בטעם הן תלונות פחות שכיחות, המתרחשות יותר בתרופה קפטופריל, ככל הנראה לאור התרכובת הסולפהידרילית. תופעות אלו הביאו לירידה בשימוש בתרופה זו ביחס לתרופות אחרות ממשפחת ה-ACEI.
ירידה בתפקוד הכלייתי היא תופעת לוואי חשובה של כל התרופות מקבוצת ה-ACEI. על ידי הפחתת רמות האנגיוטנסין II, מופחתת רמת הסינון הכלייתי או ה-GFR. אצל חולים הסובלים מבעיה כלייתית או היצרות של עורקי הכליה, תרופה זו עלולה להביא להחרפה של התפקוד הכלייתי ואף לעליה פרדוקסלית בלחץ הדם. חולים אשר נוטלים בנוסף ל-ACEI גם תרופות נוגדות דלקת שאינן סטרואידים (תרופות ממשפחת נוגדי הדלקת NSAIDS) וכן משתן, עלולים לסבול מהתדרדרות כלייתית מהירה. לכן מומלץ מעקב אחרי רמות קריאטינין לאחר התחלת הטיפול ולאחר מכן לפחות פעם בשנה.
תרופות ממשפחת ה-ACEI יכולות להביא לעודף אשלגן בדם, היפרקלמיה. זאת עקב הפחתה ברמות האלדוסטרון. מאחר שאלדוסטרון אחראי להפרשה של אשלגן, הפחתת רמותיו עלולה להביא להצטברות אשלגן בדם ומכאן לתופעות הלוואי הכרוכות בהיפרקלמיה. לכן יש לעקוב אחרי רמות אשלגן בבדיקות מעבדה.
תופעות לוואי נוספות כוללות אנגיואדמה כתוצאה מעליה ברמות של ברדיקינין, וכן תופעות לוואי אלרגיות חריפות נדירות ביותר (למשל לופוס). בארצות הברית, אנגיואדמה שכיחה יותר בחולים אפרו-אמריקאים וחולים אלו בדרך כלל גם מגיבים פחות טוב לטיפול במעכבי ACE (כפי הנראה בשל שונות גנטית).
אצל נשים בהריון אין לקחת תרופות ממשפחת ה-ACEI במהלך ההריון לאור דיווחים על מומים חמורים אצל העובר ותמותה עוברית. הפרעות נוספות אשר דווחו במהלך נטילת תרופות אלו בהריון כללות תת-לחץ דם, דיספלסיה כלייתית, אי מתן שתן (אנוריה או אולי גוריה), מיעוט מי שפיר, פיגור גדילה תוך רחמי, היפופלזיה ריאתית, PDA והתגרמות לא מלאה של גולגולת העובר.
במאמר שפורסם ב-10.2018 תואר מחקר עוקבה שכלל 992,061 אנשים שהחלו טיפול בתרופה להורדת לחץ דם ומצא שיעור סרטן ריאות גבוה במידה משמעותית (1.6% לעומת 1.2%, יחס סיכון 1.01-1.29) אצל מטופלים שטופלו במעכבי ACE בהשוואה למטופלים שטופלו ב-ARB.  הכותבים מציינים, שמטא אנליזה של מחקרי הקצאה אקראית לא מצאה הבדל משמעותי אך רוב המחקרים בה היו קטנים וקצרים יחסית.
קונטרה אינדיקציות ואזהרות

אין לקחת את התרופות ממשפחה זו במצבים הבאים:
שימוש קודם ב- ACEI אשר הביא לאנגיואדמה
היצרות עורקי הכליה
רגישות לתרופות אלו
לחץ דם נמוך במיוחד, או לא יציב.
(רמיפריל:) נטילת ARB.
הריון או תכנון הריון.
יש להשתמש בזהירות בתרופות אלו במצבים הבאים:
בעיה בתפקוד הכלייתי
היצרות מסתם אבי העורקים או בעיה חסימתית של זרימת הדם הלבבית
התייבשות או היפוולמיה
סוגי התרופות הקיימות

ניתן לחלק את התרופות ממשפחת ה- ACEI לשלוש קבוצות עיקריות:
תרופות הכוללות תרכובת סולפהידרילית: קפטופריל (שם מסחרי- capoten, זוהי התרופה הראשונה שיוצרה), Zofenopril.
תרופות הכוללות תרכובת דיקרבוקסילט: זוהי הקבוצה הגדולה ביותר של תרופות, אשר כוללת את הבאות: Enalapril, Ramipril, Quinapril, Perindopril, Lisinopril, Benazepril, Imidapril, Zofenopril, Trandolapril.
תרופות הכוללות תרכובת פוספנט: Fosinopril.
לכל התרופות הכלולות לעיל השפעה דומה ויעילות דומה. היוצאת דופן היחידה היא התרופה קפטופריל, שהיא בעלת משך פעולה קצר יותר ובעלת יותר תופעות לוואי. קפטופריל היא גם התרופה היחידה המסוגלת לעבור את מחסום דם־מוח (אם כי תכונה זו לא נמצאה כבעלת השפעה קלינית מיטיבה).
Ramipril היא התרופה היחידה ממשפחת תרופות אלו אשר הוכחה כיום כבעלת יכולת להפחית שיעורי תמותה אצל מטופלים אשר סבלו מאוטם לבבי, והראתה הפחתה בהתפתחות של אי ספיקת לב אצל חולים אלו.
מטה-אנליזה אישרה שתרופות אלו מהווה את הבחירה הראשונה, או ה-first line therapy, ביתר לחץ דם. בהשוואה בין תרופות אלו למול תרופות ממשפחת ה- angiotensin receptor blocker  (ARB)  נמצא כי תרופות ממשפחת ה-ACEI הביאו להפחתת תמותה בכ-10% במובהקות סטטיסטית. זאת לעומת טיפול ב-ARB אשר לא הביא לתוצאה מובהקת סטטיסטית בהפחתת התמותה.
מינון ומתן טיפול תרופתי

קיים שוני בין התרופות במינון התרופה עצמו ומספר הפעמים ביום שיש ליטול את התרופה. בדוגמה להלן מוצג מינון המיועד לטיפול ביתר לחץ דם:
קפטופריל: טיפול התחלתי נע בין 12.5 מ"ג ל-25 מ"ג פעמיים ביום או שלוש פעמים ביום. טיפול רגיל נע לרוב בין 25 מ"ג ל-50 מ"ג פעמיים- שלוש ביום, והטיפול המקסימלי הוא 450 מ"ג ליום.
רמיפריל: טיפול התחלתי הוא 2.5 מ"ג אחת ליום, ומקסימלי 20 מ"ג ליום.
אנלפריל: טיפול התחלתי הוא 5 מ"ג ליום, ומקסימלי 40 מ"ג ליום.
הערות שוליים

↑  M. A. Ondetti, N. J. Williams, E. F. Sabo, J. Pluscec, Angiotensin-converting enzyme inhibitors from the venom of Bothrops jararaca. Isolation, elucidation of structure, and synthesis, Biochemistry 10, 1971-10-26, עמ' 4033–4039
↑  דקסל, עלון לצרכן - אסריל, באתר משרד הבריאות - מאגר התרופות, ‏07/2012
↑  כצט תעשיות כימיות בע"מ, עלון לצרכן - אנלפרי, באתר משרד הבריאות - מאגר התרופות, ‏31/07/2016
↑  אוניפרם בע"מ, עלו לצרכן - סילריל, באתר משרד הבריאות - מאגר התרופות, ‏2012
↑  מעבדות רפא בע"מ, עלון לצרכן - רמיטנס, באתר משרד הבריאות - מאגר התרופות, ‏08/2014
↑  X. Humbert, J. Alexandre, M. Sassier, A. Default, Long delay to onset of ACE inhibitors-induced cough: Reason of difficult diagnosis in primary care?, European Journal of Internal Medicine 37, 2017-1, עמ' e50–e51 doi: 10.1016/j.ejim.2016.10.006
↑  Edmond M. Cronin, Sean F. Leavey, John Francis Walker, Severe paradoxical hypertension with angiotensin-converting enzyme inhibitors: an unusual feature of renal artery stenosis, Hypertension (Dallas, Tex.: 1979) 54, 2009-9, עמ' e17–18 doi: 10.1161/HYPERTENSIONAHA.109.137745
↑  Blánaid M Hicks, Kristian B Filion, Hui Yin, Lama Sakr, Angiotensin converting enzyme inhibitors and risk of lung cancer: population based cohort study, The BMJ 363, 2018-10-24 doi: 10.1136/bmj.k4209
| --- | --- |
בקרת זהויות :  NLI: 987007294852505171  GND: 4201125-5  LCCN: sh85005040  NKC: ph250748 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רונן נויבירט

| --- | --- |

 לידה:  20 בדצמבר 1970 כ"ב בכסלו ה'תשל"א קריית אתא, ישראל 
 פטירה:  27 במרץ 2021 (בגיל 50) י"ד בניסן ה'תשפ"א גבעתיים, ישראל 
 מדינה:  ישראל 
 תקופת הפעילות:  ? – 27 במרץ 2021 
 
הרב רונן נויבירט (כ"ב בכסלו ה'תשל"א, 20 בדצמבר 1970 – י"ד בניסן ה'תשפ"א, 27 במרץ 2021) היה ממייסדי ארגון "בית הלל" והמנכ"ל הראשון של הארגון. עד שנת תשע"ו שימש כרב קהילת "אהל ארי" ברעננה.
ביוגרפיה

נולד בקריית אתא, גדל ברמת גן ולמד בבית הספר אמי"ת גוש דן. למד בישיבה הגבוהה וההסדר "הגולן" שבחיספין, בישיבת רמת גן ובכולל בר-אילן.
שירת בצה"ל כקצין ביחידת האיתור התת-מימי וביחידה למשימות תת-מימיות של חיל הים. לדברי מפקד שייטת 13 יואב גלנט צורף נויבירט לכל מבצעי השייטת "בשל היידע הייחודי שלו" והצטיין בפיתוחים מיוחדים. מפקדו אל"ם נתן ברק ציין כי כטכנולוג שהשתתף אינטנסיבית במבצעים, היה נויבירט בעל תרומה ייחודית לביטחון המדינה. נויבירט שימש כרס"ן במילואים בשייטת 13.
בעל סמיכה לרבנות ובעל תואר ראשון במתמטיקה ובמדעי המחשב מאוניברסיטת בר-אילן. עסק במשך שנים בהיי-טק כמנהל טכנולוגיות.
ביוגרפיה > רבנות ופעילות ציבורית

בין השנים תשס"ז–תשע"ב (2007–2012) שימש כראש מיזם 'קהילות' ו'צוהר לחגים' בארגון צהר וכראש קשרי החוץ של הארגון. עמד בראש תוכנית בני חו"ל בישיבת ההסדר פתח תקווה. שימש כרב קהילת "מוריה" בכפר גנים שבפתח תקווה. שימש כארבע שנים כרב שליח מרכזי של תנועת בני עקיבא צפון אמריקה, וכר"מ במכינה הקדם-צבאית "קשת יהודה" שברמת הגולן.
בשנת 2012 עמד בראש קבוצת רבנים ורבניות שהקימו את הארגון "בית הלל" ושימש כמנכ"ל הראשון של הארגון, תפקיד שממנו פרש בתחילת 2015. בספטמבר 2016 הודיע על הקמת תנועה חדשה, "ואהבת"א", תחת המוטו: "יהדות נוסח תל אביב". בין פסיקותיו, בולט היתר שירת נשים בפני גברים בהקשר של קדושה, הצעתו ליצירת מתווה הלכתי לנישואין אזרחיים.
ביולי 2018 נבחר לרב קהילה בקיסריה.
הרב נויבירט נפטר ממחלה בערב פסח ה'תשפ"א, 27 במרץ 2021.
ביוגרפיה > חיים אישיים

היה נשוי לד"ר פנינה נויבירט, שופטת בית המשפט המחוזי בירושלים, בתו של הרב פרופ' דניאל הרשקוביץ, ולהם ארבעה ילדים. בשנת 2016 בני הזוג התגרשו. היה תושב גבעתיים. אחיו הוא הרב ד"ר אורי נויבירט, מרצה במכללת תלפיות ומחבר הספרים "הפסיכולוגיה של האושר" ו"תורת הגוף והנפש".
ספריו

לגעת בזמן: החיים כחוויה בעולם המדרש, הוצאת ידיעות ספרים, 2016
גשר ההלכה: פסיקת הלכה בדור פוסטמודרני אתגרים, משברים והזדמנויות, הוצאת ידיעות ספרים, 2020
The Narrow Halakhic Bridge: A Vision of Jewish Law in the Post-Modern Age, Urim Publication, 2020
גשר האמונה: שאלות הנצח במבט פוסטמודרני, הוצאת ידיעות ספרים, 2022
הערות שוליים

↑  גיא עזרא 28.02.16 16:17 י"ט באדר א' תשעו, ‏"בלב כבד": הרב נויבירט עוזב את 'אוהל ארי', באתר "סרוגים", 28 בפברואר 2016.
↑  אודי מקסימוב, דון קישוט נגד תחנות הכוח, מקור ראשון, יוני 2015
↑  מנחם רהט, שר הביטחון חשף: הרב נויבירט ז"ל הציל את חיי, באתר ערוץ 7, 8 באפריל 2023
↑  חנן גרינווד, ‏הרב רונן נויבירט פרש מתפקידו כמנכ"ל ארגון בית הלל,  באתר כיפה, 11 בפברואר 2015
↑  גיא עזרא, ‏'נקעה נפשי': הרב נויבירט הקים תנועה חדשה, באתר "סרוגים", 13 בספטמבר 2016
↑  קולה של הנורמליות, מקור ראשון
↑  רונן נויבירט, מתווה הלכתי לנישואין אזרחיים, באתר כתב העת "דעות", נאמני תורה ועבודה, ‏ינואר 2016
↑  גיא עזרא, ‏הרב רונן נויבירט מונה לרב קהילה בקיסריה, באתר "סרוגים", 28 ביולי 2018
↑  ערוץ 7, הרב רונן נויבירט הלך לעולמו, באתר ערוץ 7, 28 במרץ 2021
↑  פנינה נויבירט, באתר הרשות השופטת
↑  באתר ההוצאה
| --- | --- |
בקרת זהויות :  NLI: 987007596874705171  BnF: cb180119215 (data)  LCCN: no2016169469  VIAF: 46147869471274980226   WorldCat (עם VIAF): 46147869471274980226
נחל נוב

| --- | --- |
אין תמונה חופשית
 מידע כללי
 אורך:  13 ק"מ
 אגן ניקוז:  25 קמ"ר
 מוצא:  תל סאקי
 שפך:  נחל רוקד
 מדינות באגן הניקוז:  ישראל ישראל
  (למפת הגליל העליון מוגדלת) נחל נוב(למפת הגליל העליון רגילה) נחל נוב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל נוב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל נוב
נַחַל נוֹב (בערבית: ואדי חאמרה – נחל האדמה האדומה וואדי ג'יבין – נחל שני הבורות) הוא נחל אכזב בדרום רמת הגולן, שראשיתו בתל סאקי, וסופו בנחל רוקד, הנשפך לירמוך.
שמו של הנחל נגזר משמה של העיר הקדומה נוב שבתחום סוסיתא (מוזכרת בכתובת רחוב), המזוהה עם ח'רבת נאב הסמוכה, שלידה הוקם המושב נוב.
הנחל מנקז את אזור תל סאקי - רמת מגשימים - חיספין - וחלק מנוב. תחילה הוא נע בכיוון דרום-מערב בתוואי שטוח. בסמוך למעבר כביש 98 משנה הנחל את כיוונו לדרום. על תוואי הנחל הוקם מאגר חיתל, האוגם את מי הנחל ומשמש כמאגר מים לצרכים חקלאיים. בהמשך יוצר ערוץ קניוני בזלתי, הכולל מספר מפלים. חלקו הקניוני של הנחל נמצא בשטחה של מדינת ישראל, אך מעבר לגדר המערכת הצבאית, ואין גישה חופשית לחלק זה.
לצורך סיוע במילוי מאגר חיתל, ששטחו גדול אך שטח אגן הניקוז שלו קטן, נחפרה תעלה קצרה המאפשרת העברת עודפי מים מקצהו הדרום-מזרחי של מאגר בני ישראל (האוגם את נחל אל על) דרך נחל נוב למאגר חיתל. בפתח התעלה שער המאפשר את פתיחתה וסגירתה, והיא פועלת בכח הגרביטציה רק כאשר מאגר בני ישראל קרוב למילוי.
נקודת החיבור של הנחל לרוקאד קרויה בערבית "באב אלהוא" (שער הרוח).
לקריאה נוספת

מדריך ישראל החדש, החרמון, הגולן ועמק החולה, עורך: ספי בן-יוסף, הוצאת ידיעות אחרונות 2001, כרך 2, עמ' 173.
הערות שוליים

1 2 3  נחל נוב, באתר רשות ניקוז ונחלים כינרת
| נחלי רמת הגולן |
| --- | --- | --- |
| נחלי איתן | נחל חרמון • נחל סער • ואדי אבו סעיד • נחל שוח • נחל גילבון • נחל משושים • נחל זוויתן • נחל יהודיה • נחל עיט • נחל גמלא • נחל בזלת • נחל דליות • נחל סמך • נחל אל על • ירמוך |  |
| נחלי אכזב | נחל שיאון • נחל חבושית • נחל ערער • נחל גובתה • נחל סנאים • ואדי אל-חמאם • נחל חזורי • נחל ירדינון • נחל עורבים • נחל פרש • נחל חמדל • נחל נשף • ואדי עין א-תינה • נחל יוסיפון • מסיל אל-ע'נאמה • נחל קצרין • נחל חיוויאי • נחל בתרא • נחל נשרים •  נחל שפמנון • נחל כנף • נחל נוב • נחל  צלצל • נחל עין גב • נחל מיצר • ואדי ברברה • ואדי סמר • נחל פרע • נחל רוקד |  |
אהרן רבין

אהרן רבין (1870–1942) היה אדמו"ר ורב העיר לנוביץ'. פעל במזרח אירופה בתקופה שלפני השואה.
ביוגרפיה

אהרן רבין נולד בשנת 1870 (תר"ל), למשה רבין, אשר היה נצר לשושלת חסידית מיוחסת. מצד משפחתו, היה מצאצאיו של הבעל שם טוב, מייסד תנועת החסידות, ונחשב לדור השישי לו. שמו ניתן על שם זקינו, האדמו"ר אהרן מטיטיוב.
בגיל צעיר התחתן עם בתו של הרב מרדכי משומסק, משושלת המגיד מזלוטשוב.
בגיל 30, מונה לרב העיר לנוביץ', שם נמשך בעקבות פעלו של זקנו מצד אשתו, הרב יוסף מראדיוויל. בביתו הקים בית מדרש אשר משך אליו תלמידים רבים מהעיירה ומהסביבה. ביתו היה ידוע כמקום של צדקה ואירוח נדיב.
ביוגרפיה > חיי משפחה

הרב אהרן היה נשוי לרבנית חיה איטא, והיו להם שישה ילדים. אשתו נפטרה בשנת 1913 (תרע"ג). בעודו נותר לגדל את ילדיו לבד, המשיך להנהיג את קהילתו.
בנו, ר' ישראליקול, נספה עמו בתקופת השואה.
ביוגרפיה > השואה

בתקופת השואה, עם כניסת הנאצים ללנוביץ', המשיך הרב אהרן להנהיג את קהילתו תחת תנאים קשים. לפי עדויות, הוא הוביל מניינים בסתר כאשר בתי הכנסת נסגרו על ידי השלטון. בסופו של דבר, הוא נלכד יחד עם קהילתו ונרצח בגיא ההריגה, שם עודד את בני עדתו והוביל את תפילות הווידוי וקריאת שמע לפני מותו.
ביוגרפיה > מורשתו

לאחר פטירתו, חצרו נחרבה בשואה, אך זכרו נשמר בקרב החסידים ובתיעוד שנשאר על פועלו. סיפור חייו ומורשתו מהווים חלק מהזיכרון הקולקטיבי של החסידות שנספתה בשואה.
הערות שוליים

↑  ערך זה מבוסס ברובו על מחקרו של ד"ר יצחק אלפסי בספרו "טרקליני החסידות" (חלק א').
↑  אודותיו: כתבה על העיר "לאנובצה" בעיתון "בדרך", 4 ביוני 1937
אלכסנדר אלכין

| --- | --- |

 לידה:  31 באוקטובר 1892 מוסקבה, האימפריה הרוסית 
 פטירה:  24 במרץ 1946 (בגיל 53) אסטוריל, פורטוגל 
 הישג בולט:  היה אלוף העולם בשנים 1927–1935 ו-1937–1946
 השכלה:  אוניברסיטת סנקט פטרבורג, סורבון, בית הספר הקיסרי לתורת המשפט 
 מקצוע נוסף:  משפטן, סופר, תאורטיקן של השחמט, מתרגם 
 מדינה:  ברית המועצות, צרפת
 פרסים והוקרה:  אלוף העולם בשחמט  אלוף העולם בשחמט  מסדר סטניסלאב הקדוש (בית רומנוב) 
 
אלכסנדר אלכסנדרוביץ' אלֵכין (ברוסית: Алекса́ндр Алекса́ндрович Але́хин; שם משפחתו נקרא לפעמים בטעות אליוכין;‏ 31 באוקטובר 1892 – 24 במרץ 1946), רב-אמן בשחמט ממוצא רוסי, שקיבל גם אזרחות צרפתית, היה אלוף העולם הרביעי בשחמט. על שמו פתיחה הנקראת "הגנת אלכין". הוא חבר בהיכל התהילה העולמי של השחמט (אנ').
ביוגרפיה

אלכין נולד למשפחה אמידה במוסקבה, רוסיה. בשנת 1920 הוא ניצח באליפות ברית המועצות בשחמט הראשונה. בעקבות המהפכה הרוסית היגר לצרפת והתאזרח בה בשנת 1925. בשנה זו התמודד במשחק סימולטני עיוור נגד 26 יריבים בניו יורק, ולאחר כמה חודשים עשה דבר דומה מול 28 יריבים בפריז. ב-1927 נטל את הכתר מידי האלוף דאז חוזה ראול קאפאבלאנקה הקובני והתחמק ממשחק הגומלין. ב-1933 התמודד בשיקגו נגד 32 יריבים במשחק סימולטני עיוור.
המשחקים הסמויים-סימולטניים גרמו להידרדרות מצב בריאותו, ולהיטותו למשקאות חריפים פגמה בכושרו, כך שב-1935 בדו-קרב עם הד"ר מקס אויבה הפגין אלכין כושר ירוד ואיבד את התואר, להפתעת רבים וביניהם ד"ר אויבה עצמו.
סיבה נוספת להפסדו היה ביטחונו המופרז לקראת הדו-קרב, מה עוד שהתחזק לאחר שכבר במשחק הראשון ניצח את אויבה תוך 30 מסעים בלבד. אולם ד"ר אויבה לא נשבר, וכבר במשחק השני השיב בניצחון נאה והמשיך לזכייה בתואר, כאמור. הפסד זה הניע את אלכין לשנות את חייו ולשפר את בריאותו לקראת דו-קרב הגומלין, ואכן בשנת 1937 הביס את ד"ר אויבה בצורה משכנעת ביותר.
לאחר ניצחון זה, ב-1939 עלה שמו של הכוכב הרוסי הצעיר בוטביניק, וניסו לארגן ביניהם דו-קרב. אלכין אותה שעה היה בבואנוס איירס, ארגנטינה, באולימפיאדת השחמט העולמית - בה שיחק בתור ראש הנבחרת הצרפתית. אולם פרוץ מלחמת העולם השנייה גרם לעזיבתו לצבא הצרפתי. כשכבשו הגרמנים את צרפת ניסה להגיע לארצות הברית אולם בדרכו, בהיותו בליסבון, הגיעו אליו שמועות שאשתו נמצאת בשבי הגרמנים בצרפת. הוא ניסה להשיג רישיון להצטרף אליה. הגרמנים הסכימו להעניק לו רישיון, ביודעם שהוא אלוף העולם וניתן יהיה לנצלו לצורכי תעמולה נגד היהודים.
ואכן בהיותו בצרפת פורסמה בעיתון הגרמני "פאריזר צייטונג" סדרת מאמרים אנטישמיים בחתימתו. מאמרים אלה נתקבלו בזעם רב על ידי העולם שמחוץ לשלטון הגרמני. אולם לאחר המלחמה הצהיר ד"ר אלכין כי אף מילה במאמרים הנ"ל לא הייתה משלו.
אלכין המשיך לחיות בליסבון בעוני, אולם אז הגיע אליו מברק מנשיא הפדרציה הבריטית לשחמט, ובו הודעה שבוטביניק מזמינו לדו-קרב במימון של 10,000 דולר, ממנו היה אמור ד"ר אלכין לקבל כשני שלישים. אלכין קיבל התקף לב ומת בעודו מתכונן לדו-קרב המיוחל. הוא עוד הספיק לשלוח את הסכמתו לדו-קרב.
על שמו נקראה תחרות על בשחמט.